Foto: Reuters Britaniyaliklar tez orada Facebook kabi ijtimoiy tarmoqlarga joylashtirgan ma’lumotlarini o‘chirish imkoniyatiga ega bo‘ladi. Yangi hukumat qonun loyihasida ana shu kabi o‘zgarishlarni ko‘zda tutuvchi bandlar mavjud bo‘lib, bu orqali platforma ma’lumotlar ombori shaxsiy profilda belgilangan o‘zgarishlarni «unutib» yuborish mumkin. Dushanba kuni shu mazmundagi bayonot bilan nutq so‘zlagan mamlakat Raqamli aloqa vaziri Mett Henkok fuqarolarining ijtimoiy tarmoqlarda shaxsiy ma’lumotlarini erkin boshqarishda yanada ko‘proq imkoniyatga ega bo‘lishi lozim, deb hisoblaydi. Qonun loyihasi 2018 yili may oyidan boshlab kuchga kirishi rejalashtirilgan bo‘lib, u «Umumiy ma’lumotlarni himoyalash dasturi» (GDPR) doirasida faollashtiriladi. Eslatib o‘tamiz, ijtimoiy tarmoqlardagi shaxsiy ma’lumotlar ombori foydalanuvchining «Foydalanishdagi umumiy qoidalar» shartnomasi bilan tanishib chiqishi bilan yig‘ib boriladi.